En data 14 de febrer de 2006, el Govern de la Generalitat de Catalunya va aprovar el Pla de Govern per a la prevenció de riscos laborals per als anys 2005.2008.
Cal remarcar que les lesions del treball continuen sent un problema laboral i de salut molt important i el seu descens és l'objectiu primordial de qualsevol actuació i, naturalment, del Pla de Govern.
Entre les accions d'aquest Pla es preveu impulsar la integració de la prevenció a l'empresa i l'adequació dels seus respectius equipaments a l'efecte, i en concret, posar a disposició de les empreses instruments financers que afavoreixin la millora de les condicions de treball i de salut mitjançant la incentivació de l'adaptació o de la substitució de maquinària i equips que poden contribuir a la reducció dels riscos laborals en empreses de menys de 50 treballadors, prioritzant els sectors productius i els riscos específics a eliminar.
Mitjançant l'Ordre TRE/259/2007, de 12 de juliol, (DOGC núm. 4932, de 24.7.2007), es va concretar aquesta línia d'actuació prevista al Pla, es van establir les bases reguladores del sistema d'ajuts econòmics per donar suport a la inversió en maquinària i equips que millorin les condicions de treball, i es va obrir la convocatòria per a l'any 2007.
L'experiència recollida en l'últim exercici posa de manifest l'existència de determinats punts de l'Ordre susceptibles de millorar.
S'ha considerat convenient, tenint en compte les dades de sinistralitat, redefinir els sectors econòmics que poden ser objecte de subvenció, així com també s'ha considerat necessària la delimitació de les accions subvencionables.
Vista l'experiència de la convocatòria de l'any 2007, el Departament de Treball considera convenient la subscripció de nou de dos convenis de col·laboració, un amb l'Institut Català de Finances (en endavant, ICF) i l'altre amb l'Institut de Crèdit Oficial (en endavant, ICO) destinats a facilitar instruments adequats per al finançament de les actuacions dimanants del Pla del Govern en matèria de prevenció de riscos laborals, mitjançant la utilització de les diferents línies de finançament proposades per aquests organismes.
Aquestes qüestions aconsellen, doncs, derogar les bases actualment vigents, regulades a l'Ordre TRE/259/2007, de 12 de juliol, i publicar unes noves bases reguladores d'aquests ajuts econòmics.
D'acord amb la Llei 38/2003, de 17 de novembre, general de subvencions; l'article 56 del Reial decret 887/2006, de 21 de juliol, pel qual s'aprova el Reglament, i el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, modificat per la Llei 12/2004, de 27 de desembre;
Atesa la Llei 16/2007, de 21 de desembre, de pressupostos de la Generalitat de Catalunya per al 2008 (DOGC núm. 5038, de 31.12.2007);
Atès el Decret 199/2007, de 10 de setembre, de reestructuració del Departament de Treball (DOGC núm. 4967, de 13.9.2007);
Vistos els preceptes legals esmentats, a proposta del director general de Relacions Laborals, amb l'informe previ de l'Assessoria Jurídica i de la Intervenció Delegada, i en ús de les facultats que m'han estat conferides d'acord amb l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat,
La present Ordre té per objecte establir el règim jurídic de les bases reguladores de la concessió d'ajuts econòmics pel Departament de Treball de la Generalitat de Catalunya, amb la finalitat de donar suport a la inversió en maquinària i equips que millorin les condicions de treball en l'àmbit de Catalunya, i obrir el període de presentació de sol·licituds per al convocatòria de l'any 2008.
Accions objecte dels ajuts econòmics
2.1 Les accions objecte de l'ajut seran les destinades a l'adquisició, adaptació, substitució de maquinària i equips de treball que a través de mitjans tècnics de protecció col·lectiva contribueixin a la reducció o eliminació dels riscos laborals, en empreses amb centres de treball ubicats a Catalunya i el finançament de les quals s'hagi fet mitjançant un crèdit de la línia ICFcrèdit, un préstec directe de l'ICF o un préstec finançat mitjançant la línia ICO-PIME.
2.2 Els mitjans tècnics de protecció incorporats per la maquinària i equips de treball que es volen adquirir, adaptar o substituir hauran de suposar una millora de les condicions de treball que superi les exigències normatives vigents en matèria de prevenció de riscos laborals, i se n'exclouen per tant els que es limitin a l'estricte compliment de les obligacions establertes legalment i reglamentàriament.
En tot cas, la maquinària i els equips de treball han d'estar instal·lats, ser operatius i susceptibles de ser valorats tècnicament.
2.3 Les accions d'adequació, substitució o adquisició es realitzaran d'acord amb el que preveuen la Llei 31/1995, en particular l'article 17; la normativa de desplegament, en particular el Reial decret 1215/1997, de 18 de juliol, pel qual s'estableixen les disposicions mínimes de seguretat i salut per a la utilització pels treballadors dels equips de treball; la normativa complementaria, i el Reial decret 487/1997, de 14 d'abril, sobre disposicions mínimes de seguretat i salut relatives a la manipulació manual de càrregues que comporti riscos, en particular dorsolumbars, per als treballadors.
2.4 Els equips adquirits hauran de ser nous i comptaran amb els requisits tècnics corresponents legalment i reglamentàriament exigibles (marcatge o declaració de conformitat amb la CE).
2.5 L'adequació dels equips haurà de comptar, si s'escau, amb el projecte visat pel col·legi professional corresponent.
2.6 L'equip de treball o la maquina substituïda haurà de ser retirada definitivament del mercat o quedar inutilitzada.
Aquesta comprovació quedarà recollida en l'informe tècnic que esmenta l'article 11.3 d'aquesta Ordre.
2.7 No és subvencionable l'adquisició de maquinària i equips de treball en empreses de nou establiment o d'inici de l'activitat.
3.1 Anualment, en funció de les disponibilitats pressupostàries i per resolució del conseller o consellera de Treball es publicarà al DOGC la convocatòria pública per a la presentació de sol·licituds d'ajuts amb l'objecte que específicament preveu aquesta Ordre, les quals indicaran la disposició on es contenen les bases reguladores, el termini de presentació de sol·licituds i la documentació que s'ha d'aportar, l'aplicació pressupostària a la qual s'ha d'imputar i la quantia màxima destinada.
3.2 En el supòsit que un cop resolta la convocatòria dels ajuts que preveu aquesta Ordre no s'hagués esgotat l'import màxim destinat a l'exercici corresponent, o en cas que s'obtinguin fons addicionals destinats a les accions que regula aquesta Ordre, es podrà, amb el romanent que quedi o amb l'import d'aquests fons addicionals, obrir una nova convocatòria per a la concessió d'ajuts per al desenvolupament de les accions que preveu aquesta Ordre, mitjançant resolució del director o directora general de Relacions Laborals, en la qual es concretaran els imports màxims destinats a l'atorgament d'aquests ajuts, que estarà condicionat a l'existència de disponibilitat pressupostària per a aquesta finalitat.
3.3 A mesura que es produeixen renúncies o revocacions dels ajuts i en el supòsit que un cop resolta la convocatòria s'hagi esgotat l'import màxim destinat per l'exercici a les accions que regula aquesta Ordre, es podran assignar nous atorgaments als projectes que no van arribar a obtenir l'ajut, tot i que complien el conjunt dels requisits exigits, sempre que aquests projectes es puguin realitzar en els terminis que estableix aquesta Ordre.
4.1 S'obre convocatòria per a l'any 2008 per a la presentació de sol·licituds dels ajuts econòmics per donar suport a la inversió en maquinària i equips que millorin les condicions de treball.
El termini per a la presentació de sol·licituds i de la documentació que preveu l'article 10 d'aquesta Ordre, s'iniciarà a partir de l'endemà de la publicació d'aquesta Ordre al DOGC i finalitza el 30 de setembre de 2008.
Qualsevulla sol·licitud presentada fora del termini indicat no es podrà admetre a tràmit per extemporània.
4.2 Són objecte de l'ajut per l'any 2008 les accions que estableix l'article 2.1 d'aquesta Ordre, el finançament de les quals s'hagi fet mitjançant un crèdit de la línia ICFcrèdit 2007, la línia ICFcrèdit 2008, els préstecs directes de l'ICF, o les línies ICO-PIME 2007 o ICO PIME 2008, i siguin realitzades entre l'1 de novembre de 2007 i el 30 de setembre de 2008.
4.3 Les sol·licituds de les subvencions o ajuts s'han de presentar segons el model normalitzat, que estarà a disposició de les persones interessades al web del Departament de Treball de la Generalitat de Catalunya [URL], o en qualsevol de les adreces següents: al registre del Departament de Treball (c.
Sepúlveda, 148-150, 08011 Barcelona) o a qualsevol dels seus serveis territorials a Barcelona (c.
4.4 Les sol·licituds s'han de presentar, dins del termini establert, a les adreces indicades a l'apartat anterior.
També es poden presentar en qualsevol de les formes que preveu l'article 38.4 de la Llei 30/1992, de 26 de novembre, del règim jurídic de les administracions públiques i del procediment administratiu comú.
4.5 Les bases reguladores d'aquesta convocatòria són les que estableix aquesta Ordre.
Aplicació pressupostària i imports màxims per a l'any 2008
5.1 L'import màxim destinat a l'atorgament dels ajuts econòmics que preveu aquesta Ordre és de 2.500.000 euros, amb possibilitat de ser ampliada, un cop realitzades les modificacions pressupostàries oportunes, fins a un màxim de 4.000.000 d'euros, amb càrrec a la partida TI03/770.0001.00/3360, del capítol VII dels pressupostos de la Generalitat de Catalunya per a l'any 2008.
5.2 L'atorgament d'aquests ajuts queda supeditat a les disponibilitats pressupostàries, i condicionat a l'existència de crèdit adequat i suficient en el moment de la resolució de concessió de les subvencions.
Empreses beneficiàries dels ajuts econòmics
6.1 Podran ser beneficiàries dels ajuts econòmics que preveu aquesta Ordre les empreses d'entre 1 i 49 treballadors assalariats que desenvolupin la seva activitat en centres de treball ubicats a Catalunya.
El càlcul de les plantilles de les empreses es realitzarà d'acord amb els criteris que estableix l'article 72 de l'Estatut dels treballadors.
6.2 A més, les empreses han de tenir la consideració de microempreses o petites empreses, segons la Recomanació de la Comissió de la Unió Europea 2003/361/CE, de 6 de maig de 2003, que defineix la petita empresa com l'empresa que ocupa menys de 50 treballadors i amb volum de negoci que no excedeixi 10 milions d'euros, i la microempresa com l'empresa que ocupa menys de 10 treballadors i amb volum de negoci anual o un balanç general anual que no superi 2 milions d'euros, i per al càlcul del qual respectaran el que disposa l'article 3 de dita Recomanació.
6.3 Les empreses beneficiaries que no hagin finançat els seus projectes mitjançant línies de crèdit ICFcrèdit, préstec directe de l'ICF o la línia ICO-PIME de l'any anterior, per tal de tramitar els seus préstecs adreçats a l'objecte d'aquests ajuts hauran d'adreçar-se:
a) En el cas d'un ICFcrèdit, a les entitats col·laboradores de la línia ICFcrèdit vigent en el moment de la convocatòria, d'acord amb les prescripcions i condicions bàsiques de l'esmentada línia, disponible a la majoria de les entitats financeres operatives a Catalunya.
b) En el cas d'un préstec directe de l'ICF, hauran de presentar la sol·licitud de finançament a l'ICF, amb el model que podran obtenir al web www.icf.cat.
c) En el cas d'un préstec finançat mitjançant la línia ICO-PIME, s'hauran d'adreçar a qualsevol dels principals bancs i caixes implantats a Espanya, amb els quals l'ICO té subscrits acords de col·laboració.
7.1 Podran ser objecte de subvenció les actuacions realitzades per les empreses que, complint amb els requisits que preveu l'article 2, tinguin associades les següents divisions de la classificació catalana d'activitats econòmiques (CCAE) al codi de compte de la cotització principal de la Seguretat Social:
Metal·lúrgia (CCAE: 27, 28, 29, 30, 31, 32, 33 i 34).
Indústries de productes alimentaris i begudes (CCAE: 15).
Edició, arts gràfiques i reproducció de suports enregistrats (CCAE: 22)
7.2 D'acord amb l'article 2, la maquinària i els equips han d'incorporar mesures de protecció col·lectiva que contribueixin a la reducció o eliminació dels riscos relacionats amb:
a) Sobreesforços físics sobre el sistema musculoesquelètic, en especial els relacionats amb la manipulació de càrregues i els moviments repetitius, com ara:
I. Adopció de millores ergonòmiques en les caixes registradores, mitjançant l'adquisició d'escàners lectors de codis de barres associats a cintes transportadores en substitució dels sistemes fixos.
Adequació d'eines manuals a les característiques personals de la persona usuària, com ara mànecs adaptats i fulles de tall orientades.
Adequació en funció de les eines manuals a les característiques individuals de les persones que les han d'utilitzar, com ara persones amb hemidominància esquerra.
Adquisició de màquines per desossar pernils i espatlles de porc que substitueixin l'eina manual.
V. Adquisició de lligadores de ferralla manuals elèctriques en substitució de les eines manuals.
Instal·lació de mecanismes que permetin suspendre les eines, aparells o materials a una altura adequada dins l'àrea de treball de l'operari per facilitar-ne la manipulació.
Adquisició de plataformes elevadores elèctriques per reduir els riscos derivats de l'adopció de postures forçades.
Adquisició d'assistents d'elevació mòbils.
Adquisició de sistemes pneumàtics d'elevació i transport de càrregues que permetin agafar càrregues, deixar-les, fer-los la volta, pujar-les i baixar-les.
b) Aixafaments resultats d'una caiguda, en especial d'altura, com ara:
I. Adquisició de sistemes retràctils d'ancoratge de cinturons de seguretat per facilitar l'ús efectiu d'aquets en zones concretes de risc.
Adquisició de sistemes de pescants proveïts de sistemes retràctils d'ancoratge de cinturons com a alternativa i millora dels sistemes de protecció convencionals, per a la utilització en encofrats horitzontals.
Adquisició de plataformes mòbils per a l'ús de persones, com ara telescòpiques o articulades, per efectuar treballs puntuals en alçada.
Adquisició de torres mòbils específiques per al formigonatge dels pilars, regides pel document d'harmonització HD 1004.
c) Contactes amb agents materials tallants, punxants, durs, rugosos, atrapaments i xocs i cops contra objectes, com ara:
I. Adquisició o adaptació d'equipaments redundants que aportin un nivell addicional de seguretat als sistemes existents en l'equip de treball per sobre del reglamentari exigit.
Adquisició d'equips auxiliars d'alimentació automàtics adaptables a les màquines o eines per treballar la fusta que eliminin la necessitat d'acompanyar manualment la fusta.
En el cas d'adquisició d'equips mòbils automotors i vehicles en general que incorporin mesures de protecció col·lectiva segons estableix aquest article, només es pot subvencionar la part corresponent a la millora preventiva.
Requisits per a l'obtenció dels ajuts econòmics
Les empreses beneficiàries hauran de complir els requisits següents:
a) No trobar-se en cap de les circumstàncies que preveu l'article 13 de la Llei 38/2003, de 17 de novembre, general de subvencions (BOE núm. 276, de 18.11.2003).
c) Complir els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística (DOGC núm. 2553, de 7.1.1998).
d) Complir amb tots els requisits i condicions que per als prestataris i objectes de finançament imposen, si s'escau, la línia ICFcrèdit, els préstecs directes de l'ICF, o la línia ICO-PIME, així com haver obtingut un finançament dins el marc dels instruments financers esmentats.
e) Tenir centre de treball a Catalunya i que les actuacions reverteixin als llocs de treball ocupats per a treballadors adscrits a aquests centres.
f) Acreditar que disposen d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals; el Reial decret 39/1997, d'1 de gener, pel qual s'aprova el Reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
g) No haver estat afectades durant els tres anys anteriors a la data de sol·licitud de la subvenció per condemnes fermes en procediments d'índole laboral ni haver estat sancionades administrativament per infracció molt greu de la normativa de l'ordre social.
La quantia màxima prevista pels ajuts és del 20% de la inversió que s'ha de realitzar i sense que en cap cas es pugui superar la quantia màxima de 45.000 euros per beneficiari.
L'import de l'ajut servirà per complementar la part de la inversió no coberta per finançament de les línies de crèdit subvencionables.
Documentació de les sol·licituds
10.1 La sol·licitud anirà acompanyada de la documentació següent:
a) Fotocòpia compulsada de la targeta d'identificació fiscal i del document d'identitat de la persona que actua en nom i representació de la persona jurídica sol·licitant.
b) En el cas que la persona sol·licitant sigui una persona jurídica, còpia compulsada de l'escriptura de constitució i dels estatuts, còpia compulsada del document acreditatiu de poders per actuar com a representant legal de l'empresa o entitat, i documents acreditatius de la inscripció de l'entitat al registre corresponent.
c) Fotocòpia compulsada del document d'identitat de la persona sol·licitant, en el cas que aquesta sigui una persona física.
d) Còpia del contracte de finançament signat per la persona beneficiària dins el marc de les línies ICFcrèdit, préstec directe de l'ICF o préstec finançat mitjançant la línia ICO-PIME, subvencionables en cada convocatòria.
e) Declaració responsable d'estar al corrent de les obligacions tributàries amb l'Estat i amb la Generalitat i de les obligacions amb la Seguretat Social.
f) Declaració de l'existència d'altres subvencions o ajuts públics i/o privats, nacionals o internacionals, per al mateix concepte, amb indicació de la quantia sol·licitada, del percentatge que suposen del cost total del projecte, de si es troben en fase de sol·licitud o concessió i amb càrrec a quina entitat pública o privada s'ha sol·licitat, i amb la indicació expressa si aquests ajuts estant subjectes a mínimis, si s'escau.
En cas de no haver-ne sol·licitat d'altres, caldrà adjuntar una declaració responsable en aquest sentit.
g) Declaració de totes les subvencions o ajuts de mínimis sol·licitats i/o rebuts de qualsevol administració pública durant el període dels tres exercicis fiscals anteriors, amb la indicació si es troben en fase de sol·licitud o de concessió, de l'import sol·licitat i/o atorgat, així com la declaració on s'identifiqui l'exercici fiscal que ha utilitzat l'empresa sol·licitant, d'acord amb el Reglament (CE) 1998/2006, de la Comissió, de 15 de desembre, relatiu a l'aplicació dels articles 87 i 88 del Tractat dels ajuts de mínimis.
h) Declaració conforme el centre de treball compleix els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
i) Declaració expressa conforme no s'incorre en cap dels supòsits que preveu l'article 13 de la Llei 38/2003, de 17 de novembre, general de subvencions.
j) El projecte explicatiu i detallat de l'actuació en maquinària i equips de treball, identificació i descripció de la mesura objecte de l'ajut i la millora que suposa la seva implantació.
Així mateix, en cas que les actuacions objecte d'aquest ajut ja s'hagin realitzat en el moment de la presentació de la sol·licitud, s'ha de presentar també la justificació de les despeses en els termes que estableix l'article 14.2 d'aquesta Ordre.
k) L'avaluació de riscos corresponent als llocs de treball afectats per la mesura objecte de l'ajut i la planificació de l'activitat preventiva on consti la necessitat de dur-la a terme, d'acord amb el legalment i reglamentàriament establert.
l) Informe dels delegats o delegades de prevenció o de la representació legal dels treballadors, si s'escau.
m) Full de domiciliació bancària degudament emplenat, d'acord amb el model del Departament d'Economia i Finances disponible a la web d'Internet http://www.gencat.cat/economia/serveis/models/index.html
Les declaracions dels apartats e) f), g), h) i i) s'inclouen dins de l'imprès de sol·licitud i la signatura de la sol·licitud de la subvenció per part de la persona beneficiària implica l'autorització a l'Administració de la Generalitat per a la funció de comprovació de les dades corresponents al compliment de les obligacions tributàries i de Seguretat Social.
La documentació de l'apartat m) només s'haurà d'aportar en el cas de canvi de dades o si és el primer cop que se sol·licita un ajut o una subvenció al Departament de Treball o a la Generalitat de Catalunya.
10.2 En el cas de documents que ja es trobin en poder del Departament de Treball, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de la persona sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
Aquesta declaració s'annexa a l'imprès de sol·licitud.
En el cas que sí que s'haguessin produït modificacions en la documentació presentada, hagi prescrit el seu període de vigència o hagin transcorregut més de 5 anys des de la finalització del procediment pel qual es va lliurar, s'haurà de presentar necessàriament la nova documentació.
10.3 Si la sol·licitud no reuneix els requisits que estableix aquest article, es requerirà la persona sol·licitant perquè, en un termini de deu dies hàbils, esmeni el defecte o adjunti els documents preceptius, amb indicació que, si no ho fa, es considera que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 14 de gener.
11.1 El procediment per a la resolució de concessió d'aquests ajuts és de caràcter reglat, i es tramitarà basant-se en l'ordre cronològic de presentació de les sol·licituds.
11.2 L'òrgan competent per instruir l'expedient és el subdirector o la subdirectora de Seguretat i Salut Laboral i el competent per resoldre la concessió d'aquestes subvencions és el director o la directora general de Relacions Laborals.
11.3 El subdirector o la subdirectora general de Seguretat i Salut Laboral, a la vista de l'expedient i de l'informe tècnic corresponent, formularà una proposta de resolució provisional, degudament motivada, que s'haurà de notificar als interessats de forma individualitzada i s'haurà de cursar per qualsevol mitjà que permeti tenir constància de la recepció, i es concedirà un termini de 10 dies per presentar al·legacions.
Transcorregut aquest termini, i examinades les al·legacions que, si s'escau, hagin estat adduïdes pels interessats, es formularà la proposta de resolució definitiva.
Es podrà prescindir del tràmit d'audiència quan no figurin en el procediment ni es tinguin en consideració altres fets ni altres al·legacions i proves que les adduïdes pels interessats.
11.4 El termini màxim per resoldre les sol·licituds és de dos mesos a comptar de la data de finalització del termini per presentar sol·licituds de l'ajut.
Si transcorregut aquest termini no s'ha dictat i notificat resolució expressa, les sol·licituds s'entendran desestimades, d'acord amb el que preveu l'article 3 de la Llei 23/2002, de 18 de novembre, d'adequació de procediments administratius en relació amb el règim de silenci administratiu.
11.5 La resolució de concessió o denegació de l'ajut, degudament motivada, es notificarà individualment als interessats, d'acord amb el que estableixen els articles 58 i 59 de la Llei 30/1992 de 26 de novembre, de règim jurídic de les administracions públiques i del procediment administratiu comú.
11.6 Contra la resolució de l'expedient, que no exhaureix la via administrativa, es podrà interposar recurs d'alçada davant el conseller o consellera de Treball en el termini d'un mes a comptar de l'endemà de la recepció de la notificació d'aquesta.
Termini d'execució de les accions
Les accions hauran de ser realitzades en el període determinat en cada convocatòria.
D'acord amb l'article 95 del Text refós de la Llei de finances públiques de Catalunya i amb l'article 14 de la Llei 38/2003, de 27 de novembre, general de subvencions, els beneficiaris de les subvencions que regula aquesta Ordre resten sotmesos a les obligacions següents:
a) Complir l'objectiu, executar el projecte que fonamenta la concessió de l'ajut i acreditar-ho davant el Departament de Treball.
b) Sotmetre's a les actuacions de comprovació que corresponguin al Departament de Treball, i a les de control de l'activitat econòmica i financera que corresponguin a la Intervenció General de la Generalitat, a la Sindicatura de Comptes o a altres òrgans competents, aportant tota la informació que li sigui requerida en l'exercici de les actuacions anteriors.
c) Comunicar al Departament de Treball l'obtenció d'altres subvencions, ajuts, ingressos o recursos, per a la mateixa finalitat, procedents de qualsevulla de les administracions o entitats públiques o privades, i les alteracions de les condicions per les quals es va atorgar l'ajut.
Aquesta comunicació es farà tan aviat com es conegui, i en tot cas, abans de la justificació de l'aplicació.
d) Mantenir els equips objecte dels ajuts en l'empresa per la meitat del temps de la seva vida útil indicada pel fabricant i, si no n'hi ha, almenys durant 18 mesos, comptadors a partir de la data de concessió de l'ajut.
e) Qualsevol altra obligació que estableix l'article 14 de la Llei 38/2003, de 17 de novembre, general de subvencions.
Justificació de les despeses i ordenament del pagament
14.1 En el cas que les despeses no hagin estat justificades en el moment de la presentació de la sol·licitud, el termini de justificació d'aquestes serà de dos mesos comptats a partir de l'endemà de la notificació de la resolució d'atorgament de la subvenció.
14.2 La justificació s'efectuarà mitjançant factures originals amb justificació de pagament o documents amb valor probatori equivalent vàlids en dret, on apareguin desglossats amb detall suficient els diferents conceptes finançats.
No són subvencionables aquells que no siguin directament imputables a la realització de l'activitat, així com mitjançant la presentació de la resta de documents que s'exigeixin segons les particularitats de les diferents accions que s'especifiquen en els articles corresponents de cada capítol.
En tot cas, la documentació presentada haurà d'acreditar degudament l'efectivitat de la despesa realitzada.
14.3 Quan la justificació de la despesa o activitat efectivament realitzada sigui inferior al pressupost que va donar origen a la concessió de l'ajut, la quantia d'aquesta serà objecte d'adaptació a les despeses realment efectuades en proporció a la disminució produïda.
14.4 El pagament s'ordenarà un cop s'hagi verificat la realització efectiva de l'objecte de l'ajut mitjançant la presentació de les factures i altres documents de valor probatori de les despeses, en el termini màxim fixat a l'article 12.
Incompatibilitats i concurrència
Els ajuts atorgats a l'empara d'aquesta Ordre seran incompatibles amb qualsevulla altra ajuda obtinguda per les persones beneficiàries d'aquella amb idèntic objecte i que es puguin obtenir per a la mateixa finalitat.
Invalidesa de les resolucions de concessió
Les causes de nul·litat i anul·labilitat de la resolució de concessió són les establertes a l'article 36 de la Llei 38/2003, de 17 de novembre, general de subvencions (BOE núm. 276, de 18.11.2003), i es procedirà conforme amb el que estableix aquest article.
L'empresa beneficiària pot renunciar a l'ajut de forma expressa, totalment o parcialment, i a tal efecte l'òrgan que va concedir-la en dictarà la resolució corresponent, i adquireix des del mateix moment de la renúncia l'obligació inexcusable de retornar amb caràcter immediat els imports renunciats que s'haguessin pogut haver abonat.
18.1 El Departament de Treball durà a terme les accions de seguiment i control que consideri oportunes per tal de garantir el correcte desenvolupament de les accions, i per determinar el compliment de les condicions i els requisits que van donar lloc a l'atorgament, així com de les obligacions establertes.
18.2 Les empreses beneficiàries estaran sotmeses als controls financers que corresponguin, d'acord amb el que estableixen els articles 45 i 46 de la Llei 38/2003, de 17 novembre, general de subvencions (BOE núm. 276, de 18.11.2003).
Els ajuts previstos en aquesta Ordre són ajuts de mínims i, per tant, estan sotmesos al règim inclòs en el Reglament (CE) núm. 1998/2006, de la Comissió, de 15 de desembre, relatiu a l'aplicació dels articles 87 i 88 del Tractat CE als ajuts de mínims (DOUE L 379/5, de 28.12.2006).
L'ajut total de mínims concedit no pot excedir de 200.000 euros en un període de tres exercicis fiscals.
Aquest límit s'aplicarà independentment de la forma de l'ajut o de l'objectiu perseguit.
Són causes de revocació i es procedirà a la revocació total o parcial de la subvenció i, si s'escau, al reintegrament de les quantitats percebudes indegudament, amb l'interès que correspongui, d'acord amb el que preveuen els articles 99 i 100 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791 A, de 31.12.2002), i l'article 37 de la Llei 38/2003, de 17 novembre, general de subvencions (BOE núm. 276, de 18.11.2003), les següents:
a) Obtenció de l'ajuda falsejant les condicions requerides o ocultant aquelles que ho haguessin impedit.
b) Incompliment total o parcial de l'objectiu, de l'activitat, del projecte o la no-adopció del comportament que fonamenta la concessió de la subvenció.
c) Incompliment de l'obligació de justificació o la justificació insuficient, en els termes establerts en l'article 30 de la Llei 38/2003, de 17 novembre, general de subvencions (BOE núm. 276, de 18.11.2003), i en aquesta Ordre.
d) Incompliment per part dels beneficiaris de l'obligació d'adoptar mesures de difusió per tal de donar l'adequada publicitat al caràcter públic del finançament del programa.
e) Resistència, excusa, obstrucció o negativa a les actuacions de comprovació i control financer, així com l'incompliment de les obligacions comptables, registrals o de conservació de documents quan d'això en derivi la impossibilitat de verificar la utilització dels fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajudes, ingressos o recursos per a la mateixa finalitat, procedents de qualsevulla Administració o ens públic o privat, nacional, de la Unió Europea o d'organismes internacionals.
f) Incompliment de les obligacions imposades per l'Administració als beneficiaris, així com dels compromisos per aquests assumits, amb motiu de la concessió dels ajuts, sempre que afectin o es refereixin a la manera en què s'han d'aconseguir els objectius, realitzar l'activitat, executar el projecte o adoptar el comportament que fonamenta la concessió de l'ajut.
g) Incompliment de les obligacions imposades per l'Administració als beneficiaris, així com dels compromisos assumits per aquests, amb motiu de la concessió de la subvenció, diferents dels anteriors, quan d'això es derivi la impossibilitat de verificar l'ús donat als fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajudes, ingressos o recursos per a la mateixa finalitat, procedents de qualsevulla administració o ens públic o privat.
h) En els altres supòsits que prevegi la normativa reguladora de la subvenció.
21.1 Si el Departament de Treball, com a conseqüència de la seva actuació de comprovació o arran dels controls practicats per la Intervenció General, constata que s'han produït les causes de revocació esmentades en l'article anterior, sens perjudici del que estableixen els articles 98 i 100 de la Llei de finances públiques de Catalunya, s'iniciarà la tramitació del expedient de revocació corresponent, el qual ha de concloure en el termini de sis mesos comptats des de la data en què s'hagi notificat la resolució d'inici de l'expedient.
Es notificarà a la persona interessada la resolució esmentada, per tal que, en el termini de deu dies, formuli les al·legacions que consideri necessàries per a la seva defensa, així com perquè pugui presentar mitjans de prova.
A la vista de les actuacions realitzades, i amb l'audiència prèvia de les persones interessades, l'òrgan corresponent emetrà proposta de resolució que elevarà, conjuntament amb la resta de l'expedient, a l'òrgan competent, per tal que adopti la resolució adient.
21.2 Mitjançant resolució de l'òrgan que, si s'escau, correspongui d'acord amb les previsions d'aquesta Ordre, es pot revocar l'ajut totalment o parcialment i reclamar el reintegrament de les quantitats percebudes indegudament amb l'exigència dels interessos que corresponguin, d'acord amb el que disposen el Text refós de la Llei de finances de Catalunya i la Llei 38/2003, de 17 de novembre, general de subvencions (BOE núm. 276, de 18.11.2003).
Dita resolució es notificarà a l'interessat mitjançant correu certificat o qualsevol mitjà que permeti tenir constància de la seva recepció.
21.3 Contra la resolució que, en cada cas, dicti l'òrgan que correspongui d'acord amb les previsions d'aquesta Ordre, i que no exhaureixen la via administrativa, es pot interposar recurs d'alçada davant el conseller o consellera de Treball en el termini d'un mes a comptar de l'endemà de la notificació de la resolució esmentada.
21.4 L'òrgan competent per a la tramitació del procediment de revocació de la subvenció que, en el seu cas, s'hagi d'incoar, serà el subdirector o la subdirectora general de Seguretat i Salut Laboral i l'òrgan competent per a la seva resolució serà el director o la directora general de Relacions Laborals.
22.1 Les persones beneficiàries hauran de donar l'adequada publicitat del caràcter públic del finançament de les activitats, inversions o actuacions de qualsevol tipus que siguin objecte de subvenció, en els termes establerts reglamentàriament.
En tota documentació escrita o gràfica referida en aquestes accions es farà constar clarament el suport del Departament de Treball.
22.2 El Departament de Treball pot establir, dirigir i gestionar la difusió de les accions desenvolupades, per difondre'n el coneixement.
Si ho considera convenient, el Departament de Treball pot publicar les memòries, els estudis o altres treballs derivats de les accions desenvolupades a l'empara d'aquesta Ordre.
Quan les subvencions concedides, individualment considerades, siguin d'import igual o superior a 3.000 euros, el director o directora general de Relacions Laborals donarà publicitat dels atorgaments d'aquestes subvencions mitjançant la seva publicació al DOGC i al tauler d'anuncis del Departament de Treball (c.
Sepúlveda, 148-150), tot indicant la convocatòria, el programa i el crèdit pressupostari al qual s'han imputat, el beneficiari, la quantitat concedida i la/les finalitat/s de l'ajut.
Sens perjudici del que s'ha establert en l'apartat anterior, es donarà publicitat de tots els atorgaments de les subvencions mitjançant la seva exposició al lloc web del Departament de Treball [URL].
A aquestes ajudes els serà d'aplicació el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions (BOE núm. 276, de 18.11.2003), en allò que és bàsic.
Disposicions addicionals.1 El Departament de Treball durà a terme un estudi d'impacte sobre els resultats derivats de les subvencions que regula aquesta Ordre i d'acord amb els objectius previstos..2 En tot allò que no prevegin les bases reguladores aprovades per aquesta Ordre, cal atenir-se al que estableixen el capítol IX del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre; la Llei 38/2003, de 17 de novembre, general de subvencions, i el Reial decret 887/2006, de 21 de juliol, que aprova el Reglament general de subvencions, en tot allò que tingui la consideració de bàsic.
Queda derogada l'Ordre TRE/259/2007, de 12 de juliol, per la qual s'aproven les bases reguladores que han de regir el sistema d'ajuts econòmics per donar suport a la inversió en maquinària i equips que millorin les condicions de treball, i s'obre la convocatòria per a l'any 2007, publicada al DOGC núm. 4932, de 24.7.2007.